BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 134288 21 I 

Bijeljina, 19.04.2023. godine

  OSNOVNI SUD U BIJELJINI, po sudiji Ljilji Rajković, u pravnoj stvari tražioca izvršenja Lukić Ostoja iz Bijeljine zastupan po punomoćniku Tomić Dušanu advokatu iz Sarajeva, protiv izvršenika Lukić Milivoja iz Bijeljine Beogradska broj 34, radi prinudne naplate novčanog potraživanja, donio je dana 19.04.2023. godine sljedeći:

Z A K LJ U Č A K


ODREĐUJE SE drugo ročište za prodaju nepokretnosti izvršenika Lukić Milivoja,   za dan 16.05.2023. godine, sa početkom u 08:30 časova, kancelarija broj 41, označenih kao:

· k.p. br. 1420/0 UL.D.TUCOVIĆA; u naravi pomoćna zgrada površine 38 m2, pomoćna zgrada površine 18 m2, pomoćna zgrada površine 14 m2, stambeno-poslovna zgrada površine 137 m2 i dvorište površine 303 m2,

· k.p.1421/0 UL.DIM.TUCOVIĆA; u naravi voćnjak 3.klase površine 293 m2, upisane u zk.ul.br.1043 k.o.Bijeljina 2 u kome je Skupština Opštine upisana sa pravom raspolaganja sa dijelom 1/1, Lukić (Nenad) Milivoje sa trajnim pravom korišćenja sa dijelom 1/4 i Lukić (Nenad) Ostoja sa trajnim pravom korišćenja sa dijelom 3/4, 

· k.p. br. 1420/0 E1 UL.D.TUCOVIĆA; pomoćna zgrada površine 14 m2, u naravi pomoćna zgrada površine 18 m2, u naravi pomoćna zgrada površine 38 m2,  stambeno-poslovna zgrada površine 137 m2, upisane u zk.ul.br.6474 k.o.Bijeljina 1 u kome su Lukić (Nenad) Milivoje upisanim sa pravom susvojine sa dijelom 1/4 i Lukić (Nenad) Ostoja sa pravom susvojine sa dijelom 3/4.

Prema nalazu vještaka geometra Gajić Zorana od 26.12.2022. godine k.p.br.1420 i 1421 sada su prema novoj katastarskoj evidenciji  upisane u Ln.br.837 k.o.Bijeljina 2 na ime Lukić Nenada Milivoja  sa ¼ i Lukić Nenada Ostoja sa ¾ susvojine. Na parceli 1420 upisana je stambeno-poslovna zgrada površine 130 m2, pomoćna zgrada 36 m2, pomoćna zgrada 18 m2 i pomoćna zgrada 13 m2, a  ostatak od 303 m2 predstavlja dvorište. Parcela 1421 u naravi predstavlja voćnjak 3.klase površine 287 m2 upisana u isti list nepokretnosti 837 i parcela 1422 u naravi voćnjak 3.klase površine 461 m2, kako je prikazano na skici snimanja od 18.12.2022.godine. 


Ukupna vrijednost nepokretnosti koje su predmet prodaje tj.suvlasničkog dijela izvršenika Lukić Milivoja od ¼ iznosi 34.878,75 KM, prema nalazu vještaka građevinske struke Radović Vlade od 29.12.2022. godine.


Nepokretnosti se ne mogu prodati na drugom ročištu ispod 1/3 utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 


Zaključak se dostavlja strankama, Ministarstvu finansija Poreska uprava Područni centar Bijeljina,na oglasnu tablu suda 15 dana, IKT administratoru.

Pouka o pravnom lijeku:                                                                                  Sudija

Protiv ovog Zaključka nije dozvoljen pravni lijek.                                   Ljilja Rajković

